કોલંબોઃ આરપીએસ સ્ટેડિયમમાં રમાયેલી ચોથી વનડે મેચમાં ભારતે શ્રીલંકાને 168 રને પરાજય આપ્યો છે. ટોસ જીતીને પહેલા બેટિંગ કરવા ઊતરેલી ટીમ ઇન્ડિયાએ 50 ઓવરમાં પાંચ વિકેટ ગુમાવીને 375 રન બનાવ્યા હતા અને શ્રીલંકાને 376 રનનો કઠિન ટાર્ગેટ આપ્યો હતો, પરંતુ યજમાન ટીમ 207 રનમાં જ સમેટાઈ ગઈ હતી. હવે ભારત સિરીઝમાં 4-0થી આગળ થઈ ગયું છે અને ભારતે શ્રીલંકાનો વ્હાઇટ વોશ કરવા માટે હવે સિરીઝની પાંચમી વનડે જીતવાની રહેશે. કેપ્ટન કોહલીને તેની 131 રનની ઉમદા ઇનિંગ માટે મેન ઓફ ધ મેચ જાહેર કરાયો હતો.